Ehdotus: neuvoston asetus asetuksen (EY) N:o 974/98 muuttamisesta Slovakian toteuttaman euron käyttöönoton vuoksi /* KOM/2008/0250 lopull. - CNB 2008/0096 */





[pic] | EUROOPAN YHTEISÖJEN KOMISSIO | Bryssel 7.5.2008 KOM(2008) 250 lopullinen 2008/0096 (CNB) Ehdotus: NEUVOSTON ASETUS asetuksen (EY) N:o 974/98 muuttamisesta Slovakian toteuttaman euron käyttöönoton vuoksi (komission esittämä) PERUSTELUT 1. Ehdotuksen tausta Komissio antoi 7. toukokuuta 2008 EY:n perustamissopimuksen 122 artiklan 2 kohdan mukaisesti ehdotuksen neuvoston päätökseksi, jonka mukaan Slovakia täyttää yhtenäisvaluuttaan siirtymiseen vaadittavat edellytykset ja Slovakiaa koskeva poikkeus kumotaan 1. tammikuuta 2009 lähtien. Jos neuvosto tekee myönteisen päätöksen, sen on toteutettava muut euron käyttöönoton edellyttämät toimet Slovakiassa. Euron käyttöönotosta annetun neuvoston asetuksen (EY) N:o 974/98[1] säännökset koskevat euron käyttöönottoa euroalueeseen ensimmäiseksi liittyneissä jäsenvaltioissa ja Kreikassa[2]. Tätä asetusta on muutettu seuraavilla asetuksilla: - asetus (EY) N:o 2169/2005, euroalueen tulevien laajenemisten valmistelemiseksi - asetus (EY) N:o 1647/2006, Slovenian sisällyttämiseksi asetuksen soveltamisalaan (Slovenia otti euron käyttöön 1. tammikuuta 2007) - asetus (EY) N:o 835/2007, Kyproksen sisällyttämiseksi asetuksen soveltamisalaan (Kypros otti euron käyttöön 1. tammikuuta 2008) - asetus (EY) N:o 836/2007, Maltan sisällyttämiseksi asetuksen soveltamisalaan (Malta otti euron käyttöön 1. tammikuuta 2008). Jotta myös Slovakia voitaisiin sisällyttää asetuksen (EY) N:o 974/98 soveltamisalaan, on mainittuun asetukseen lisättävä viittaus kyseiseen jäsenvaltioon. Tämä ehdotus sisältää mainittuun asetukseen tarvittavat muutokset. Slovakian siirtymäsuunnitelman mukaan ns. big bang -vaihtoehto olisi mahdollinen. Tämä tarkoittaa sitä, että euron käyttöönotto Slovakian valuuttana sekä euroseteleiden ja -kolikoiden käyttöönotto tapahtuvat samanaikaisesti. 2. Oikeudelliset näkökohdat 2.1. Oikeusperusta Tämän ehdotuksen oikeusperusta on EY:n perustamissopimuksen 123 artiklan 5 kohta, jossa annetaan lupa toteuttaa muut euron käyttöönoton edellyttämät toimet jäsenvaltiossa, jota koskeva poikkeus on kumottu perustamissopimuksen 122 artiklan 2 kohdan nojalla. Neuvosto tekee päätöksen yksimielisesti komission ehdotuksesta ja EKP:tä kuultuaan. Päätöksentekoon osallistuvat ne jäsenvaltiot, joihin ei sovelleta poikkeusta, ja se jäsenvaltio, jota asia koskee. 2.2. Toissijaisuus- ja suhteellisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. Tämä ehdotus rajoittuu siihen, mikä on tarpeen sille asetettujen tavoitteiden saavuttamiseksi, ja on sen vuoksi suhteellisuusperiaatteen mukainen. 2.3. Sääntelytavan valinta Asetus on ainoa soveltuva sääntelytapa euron käyttöönottoa koskevan neuvoston asetuksen (EY) N:o 974/98 muuttamiseksi. 3. Talousarviovaikutukset Ehdotuksella ei ole vaikutuksia yhteisön talousarvioon. 4. Artikloja koskevat huomautukset 4.1. 1 artikla Asetuksen (EY) N:o 974/98 1 artiklan a alakohdan ja 1 a artiklan mukaisesti mainitun asetuksen liitteessä olevassa taulukossa luetellaan osallistuvat jäsenvaltiot ja mainitaan kaikkien näiden jäsenvaltioiden osalta euron käyttöönottopäivä, käteisrahan käyttöönottopäivä ja tarvittaessa asteittainen käytöstäpoistokausi. Asetuksen (EY) N:o 974/98 1 artiklan i alakohdan mukaisesti asteittaista käytöstäpoistokautta voidaan soveltaa ainoastaan jäsenvaltioihin, joissa euron käyttöönottopäivä ja käteisrahan käyttöönottopäivä ovat sama päivä. Tämä ei koskenut 11:tä euron 1. tammikuuta 1999 käyttöönottanutta jäsenvaltiota eikä euron 1. tammikuuta 2001 käyttöönottanutta Kreikkaa. Sloveniassa, Kyproksessa ja Maltassa euro ja käteisraha otettiin käyttöön samana päivänä (1. tammikuuta 2007 Sloveniassa ja 1. tammikuuta 2008 Kyproksessa ja Maltassa), mutta maat eivät kuitenkaan ole halunneet soveltaa asteittaista käytöstäpoistokautta. Myös Slovakian siirtymäsuunnitelman mukaan euro ja käteisraha otetaan käyttöön samana päivänä (1. tammikuuta 2009), mutta maa ei halua soveltaa asteittaista käytöstäpoistokautta. Tällä artiklalla asetuksen (EY) N:o 974/98 liitteessä olevaan taulukkoon lisätään protokollan mukaisessa järjestyksessä Slovakia ja kyseistä jäsenvaltiota koskevat seuraavat tiedot: Jäsenvaltio | Euron käyttöönottopäivä | Käteisrahan käyttöönottopäivä | Jäsenvaltio, joka soveltaa asteittaista käytöstäpoistokautta | ”Slovakia | 1. tammikuuta 2009 | 1. tammikuuta 2009 | Ei sovella” | 4.2. 2 artikla Tässä artiklassa säädetään, että asetus tulee voimaan 1. tammikuuta 2009, millä varmistetaan, että se on sovellettavissa siten, että se sopii ajoitukseltaan muihin neuvoston säädöksiin, jotka koskevat euron käyttöönottoa Slovakiassa, eli poikkeuksen kumoamisen ja Slovakian korunan muuntokurssin voimaantulopäivään. 2008/0096 (CNB) Ehdotus: NEUVOSTON ASETUS asetuksen (EY) N:o 974/98 muuttamisesta Slovakian toteuttaman euron käyttöönoton vuoksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 123 artiklan 5 kohdan, ottaa huomioon komission ehdotuksen[3], ottaa huomioon Euroopan keskuspankin lausunnon[4], sekä katsoo seuraavaa: (1) Euron käyttöönotosta 3 päivänä toukokuuta 1998 annetussa neuvoston asetuksessa (EY) N:o 974/98[5] säädetään niiden jäsenvaltioiden valuuttojen korvaamisesta eurolla, jotka täyttivät yhtenäisvaluutan käyttöönoton edellytykset yhteisön siirtyessä talous- ja rahaliiton kolmanteen vaiheeseen. (2) Asetusta (EY) N:o 974/98 muutettiin neuvoston asetuksella (EY) N:o 2596/2000[6] lisäämällä siihen säännökset Kreikan valuutan korvaamisesta eurolla. (3) Asetusta (EY) N:o 974/98 muutettiin neuvoston asetuksella (EY) N:o 2169/2005[7] euron käyttöönoton valmistelemiseksi maissa, joita eivät ole vielä ottaneet euroa käyttöön yhtenäisvaluuttana. (4) Asetusta (EY) N:o 974/98 muutettiin neuvoston asetuksella (EY) N:o 1647/2006[8] lisäämällä siihen säännökset Slovenian valuutan korvaamisesta eurolla. (5) Asetusta (EY) N:o 974/98 muutettiin neuvoston asetuksella (EY) N:o 835/2007[9] lisäämällä siihen säännökset Kyproksen valuutan korvaamisesta eurolla. (6) Asetusta (EY) N:o 974/98 muutettiin neuvoston asetuksella (EY) N:o 836/2007[10] lisäämällä siihen säännökset Maltan valuutan korvaamisesta eurolla. (7) Vuoden 2003 liittymisasiakirjan 4 artiklan mukaan Slovakia on jäsenvaltio, johon sovelletaan perustamissopimuksen 122 artiklassa määriteltyä poikkeusta. (8) Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Slovakiassa 1 päivänä tammikuuta 2009 … päivänä …kuuta 2008 tehdyn neuvoston päätöksen 2008/…/EY[11] mukaan Slovakia täyttää yhtenäisvaluutan käyttöönottamiseksi vaadittavat edellytykset ja Slovakiaa koskeva poikkeus kumotaan 1 päivästä tammikuuta 2009 alkaen. (9) Euron käyttöönotto Slovakiassa edellyttää, että asetuksessa (EY) N:o 974/98 vahvistetut euron käyttöönottoa koskevat voimassa olevat säännökset ulotetaan koskemaan Slovakiaa. (10) Slovakian siirtymäsuunnitelman mukaan eurosetelit ja -kolikot saavat kyseisessä jäsenvaltiossa laillisen maksuvälineen aseman päivänä, jona euro otetaan käyttöön. Näin ollen euro ja käteisraha otetaan käyttöön 1 päivänä tammikuuta 2009. Asteittaista käytöstäpoistokautta ei olisi sovellettava. (11) Sen vuoksi asetusta (EY) N:o 974/98 olisi muutettava, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 974/98 liite tämän asetuksen liitteen mukaisesti. 2 artikla Tämä asetus tulee voimaan 1 päivänä tammikuuta 2009. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa Euroopan yhteisön perustamissopimuksen mukaisesti. Tehty Brysselissä […]. Neuvoston puolesta Puheenjohtaja Liite Lisätään asetuksen (EY) N:o 974/98 liitteeseen Sloveniaa ja Suomea koskevien kohtien väliin kohta seuraavasti: Jäsenvaltio | Euron käyttöönottopäivä | Käteisrahan käyttöönottopäivä | Jäsenvaltio, joka soveltaa asteittaista käytöstäpoistokautta | - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - ”Slovakia | 1. tammikuuta 2009 | 1. tammikuuta 2009 | Ei sovella” | [1] EYVL L 139, 11.5.1998, s. 1, asetus sellaisena kuin se on viimeksi muutettuna 7 päivänä marraskuuta 2006 annetulla neuvoston asetuksella (EY) N:o 1647/2006 (EUVL L 309, 9.11.2006, s. 2). [2] Neuvoston asetus (EY) N:o 2596/2000, annettu 27 päivänä marraskuuta 2000, euron käyttöönotosta annetun neuvoston asetuksen (EY) N:o 974/98 muuttamisesta (EYVL L 300, 29.11.2000, s. 2). [3] EUVL C […], […], s. […]. [4] EUVL C […], […], s. […]. [5] EYVL L 139, 11.5.1998, s. 1, asetus sellaisena kuin se on viimeksi muutettuna neuvoston asetuksella (EY) N:o xxx/2007 (EUVL L , , s. ). [6] EYVL L 300, 29.11.2000, s. 2. [7] EUVL L 346, 29.12.2005, s. 1. [8] EUVL L 309, 09.11.2006, s. 2. [9] EUVL L […], […], s. […]. [10] EUVL L […], […], s. […]. [11] EUVL L […], […], s. […].